Z A P I S N I K

sa 20. sjednice Općinskog vijeća Općine Čepin održane 20. studenog 2019. godine u prostorijama Općine Čepin, K. Zvonimira 105.

Sjednicu je u 19,00 sati otvorio predsjednik Općinskog vijeća Robert Periša, utvrdivši da je sjednici nazočno 16 članova Vijeća od izabranih 17 te da Vijeće može pravovaljano odlučivati.

NAZOČNI ČLANOVI VIJEĆA:

1. Robert Periša
2. Ksenija Rajtek
3. Boris Marks
4. Miroslav Jerković
5. Valentin Pavleković
6. Velimir Džambić
7. Zoran Horvat
8. Anamarija Paulić
9. Josip Đimber
10. Josip Skočibušić
11. Melani Starčević
12. Hrvoje Hefer (sjednici pristupio pod 2. točkom Dnevnog reda)
13. Marko Brekalo
14. Marija Čačić
15. Mario Žanko
16. Dražen Arnold

SJEDNICI NISU NAZOČNI:

1. Tanja Paun

Sjednici su također nazočni: općinski načelnik Dražen Tonkovac, zamjenica općinskog načelnika Mateja Kalajžić, zamjenik općinskog načelnika Ivan Žeravica, pročelnici Mirjana Cvitkušić i Krešimir Crnković, v.d. pročelnice Marica Beraković i viši savjetnik Željko Mamić.

Predsjednik Vijeća objasnio je vijećnicima M. Čačić, J. Skočibušić i M. Brekalu da točke koje su oni predložili nisu prihvaćene u dnevni red jer se u formi klasičnih vijećničkih pitanja, a ne o točkama dnevnog reda te se o njima može raspravljati pod točkom razno.

Predsjednik vijeća upoznao je nazočne s predloženim dnevnim redom.

Općinsko vijeće Općine Čepin sa 14 glasova za i 1 glasom protiv usvojilo je predloženi dnevni red, kako sijedi:

**D N E V N I R E D**

1. Usvajanje zapisnika sa 19. sjednice Općinskog vijeća Općine Čepin
2. Donošenje Drugih izmjena i dopuna Proračuna Općine Čepin za 2019. godinu i projekcije Proračuna za 2020. i 2021. godinu
3. Donošenje Izmjena i dopuna Programa javnih potreba u kulturi Općine Čepin i ostalim društvenim djelatnostima za 2019. godinu
4. Donošenje Izmjena i dopuna Programa javnih potreba u sportu Općine Čepin u 2019. godini
5. Donošenje Izmjena i dopuna Programa održavanja komunalne infrastrukture u Općini Čepin za 2019. godinu
6. Donošenje Izmjena i dopuna Programa građenja komunalne infrastrukture na području Općine Čepin za 2019. godinu
7. Donošenje Izmjena i dopuna Plana korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom na području Općine Čepin u 2019. godini
8. Donošenje Izmjena i dopuna Programa gradnje građevina za gospodarenje komunalnim otpadom za 2019. godinu
9. Donošenje Odluke o Izmjenama i dopunama Odluke o izvršenju Proračuna Općine Čepin za 2019. godinu
10. Donošenje Odluke o kratkoročnom zaduženju Općine Čepin kod OTP banke Hrvatska d.d.
11. Donošenje Odluke o donošenju Plana djelovanja Općine Čepin u području prirodnih nepogoda za 2020. godinu
12. Donošenje Odluke o izmjenama i dopunama Odluke o dodjeli stipendija Općine Čepin
13. Razno

TOČKA 1. USVAJANJE ZAPISNIKA SA 19. SJEDNICE OPĆINSKOG VIJEĆA OPĆINE ČEPIN

Predsjednik Vijeća napominje da su vijećnici uz poziv za sjednicu primili zapisnik sa 19. sjednice Općinskog vijeća Općine Čepin.

Predsjednik otvara raspravu.

Predsjednik Vijeća zaključuje raspravu i stavlja na glasovanje prijedlog Zapisnika.

Općinsko vijeće Općine Čepin sa 13 glasova za i 2 suzdržana glasa usvojilo je zapisnik sa svoje 19. sjednice.

TOČKA 2. DONOŠENJE DRUGIH IZMJENA I DOPUNA PRORAČUNA OPĆINE ČEPIN ZA 2019. GODINU I PROJEKCIJE PRORAČUNA ZA 2020. I 2021. GODINU

S ovom točkom dnevnog reda nazočne je upoznala pročelnica M. Cvitkušić, a prijedlog Drugih izmjena vijećnici su dobili zajedno s materijalima za ovu sjednicu.

Predsjednik Vijeća otvara raspravu.

Vijećnik D. Arnold nakon iznošenja mišljenja o proračunu ističe kako klub vijećnika HNS-a podržava sve projekte ali neće podržati ovaj rebalans i programe.

Vijećnik M. Brekalo postavio je pitanje vezano uz trošak održavanja Čepinskih suncokreta te potrebu iznajmljivanja šatora za održavanje Čepinskih suncokreta (uz postojeće dvije dvorane koje Općina posjeduje).

Vijećnik H. Hefer postavio je pitanja vezano uz slijedeće proračunske stavke: izdaci za košnju trave, održavanje javne rasvjete, izgradnja biciklističke staze.

Vijećnik D. Arnold pitao je da li su dobivena sredstva iz Urbane aglomeracije za izgradnju biciklističke staze u 2017. godini.

Odgovore je dao općinski načelnik.

U raspravi su sudjelovali: M. Brekalo, D. Arnold, H. Hefer, općinski načelnik.

Predsjednik vijeća zaključuje raspravu i stavlja na glasovanje prijedlog Drugih izmjena i dopuna proračuna.

Općinsko vijeće Općine Čepin 10 glasova za, 5 glasova protiv i 1 suzdržanim glasom donijelo je

DRUGE IZMJENE I DOPUNE PRORAČUNA OPĆINE ČEPIN

ZA 2019. GODINU I PROJEKCIJE PRORAČUNA ZA 2020. I 2021. GODINU

(Druge izmjene sastavni su dio ovog zapisnika)

TOČKA 3. DONOŠENJE IZMJENA I DOPUNA PROGRAMA JAVNIH POTREBA U KULTURI OPĆINE ČEPIN I OSTALIM DRUŠTVENIM DJELATNOSTIMA ZA 2019. GODINU

Predsjednik Vijeća otvara raspravu.

Vijećnik M. Brekalo postavio je pitanje koja sportska udruga povlači najveća sredstva i u što se troše ta sredstva.

Odgovor je dao općinski načelnik.

Predsjednik vijeća zaključuje raspravu i stavlja na glasovanje prijedlog Izmjena i dopuna programa.

Općinsko vijeće Općine Čepin sa 10 glasova za, 5 glasova protiv i 1 suzdržanim glasa donijelo je

Izmjene i dopune Programa javnih potreba u kulturi Općine Čepin i ostalim društvenim djelatnostima za 2019. godinu

(Izmjene i dopune Programa sastavni su dio ovog zapisnika)

TOČKA 4. DONOŠENJE IZMJENA I DOPUNA PROGRAMA JAVNIH POTREBA U SPORTU OPĆINE ČEPIN U 2019. GODINI

Predsjednik Vijeća otvara raspravu.

Kako se nitko nije javio za riječ predsjednik zaključuje raspravu i stavlja na glasovanje prijedlog Izmjena i dopuna programa.

Općinsko vijeće Općine Čepin sa 10 glasova za, 5 glasova protiv i 1 suzdržanim glasom donijelo je

Izmjene i dopune Programa javnih potreba u sportu Općine Čepin u 2019. godini

(Izmjene i dopune Programa su sastavni dio ovog zapisnika)

TOČKA 5. DONOŠENJE IZMJENA I DOPUNA PROGRAMA ODRŽAVANJA KOMUNALNE INFRASTRUKTURE U OPĆINI ČEPIN ZA 2019. GODINU

Predsjednik Vijeća otvara raspravu.

Kako se nitko nije javio za riječ predsjednik zaključuje raspravu i stavlja na glasovanje prijedlog Izmjena i dopuna programa.

Predsjednik vijeća zaključuje raspravu i stavlja na glasovanje prijedlog Izmjena i dopuna Programa.

Općinsko vijeće Općine Čepin sa 10 glasova za, 5 glasova protiv i 1 suzdržanim glasom donijelo je

Izmjene i dopune Programa održavanja komunalne infrastrukture

u Općini Čepin za 2019. godinu

(Izmjene i dopune Programa su sastavni dio ovog zapisnika)

TOČKA 6. DONOŠENJE IZMJENA I DOPUNA PROGRAMA GRAĐENJA KOMUNALNE INFRASTRUKTURE NA PODRUČJU OPĆINE ČEPIN ZA 2019. GODINU

Predsjednik Vijeća otvara raspravu.

Vijećnik J. Skočibušić pitao je kada će biti asfaltirane ulice koje do sada to nisu.

Odgovor je dao zamjenik općinskog načelnika I. Žeravica.

Predsjednik vijeća zaključuje raspravu i stavlja na glasovanje prijedlog Izmjena i dopuna Programa.

Općinsko vijeće Općine Čepin sa 10 glasova za, 5 glasova protiv i 1 suzdržanim glasom donijelo je

Izmjene i dopune Programa građenja komunalne infrastrukture na području

Općine Čepin za 2019. godinu

(Izmjene i dopune Programa su sastavni dio ovog zapisnika)

TOČKA 7. DONOŠENJE IZMJENA I DOPUNA PLANA KORIŠTENJA SREDSTAVA OSTVARENIH OD ZAKUPA, PRODAJE, PRODAJE IZRAVNOM POGODBOM, PRIVREMENOG KORIŠTENJA I DAVANJA NA KORIŠTENJE IZRAVNOM POGODBOM NA PODRUČJU OPĆINE ČEPIN U 2019. GODINI

Predsjednik Vijeća otvara raspravu.

Vijećnik J. Skočibušić postavio je pitanje za koliko hektara se plaća dugogodišnji zakup poljoprivrednog zemljišta.

Odgovor je dala pročelnica M. Cvitkušić.

Vijećnik H. Hefer postavio je pitanje vezano uz obranu od tuče, održavanje nadvožnjaka, asfaltiranje poljskih puteva.

Odgovore su dali zamjenik načelnika I. Žeravica i općinski načelnik.

Predsjednik vijeća zaključuje raspravu i stavlja na glasovanje prijedlog Izmjena i dopuna Programa.

Općinsko vijeće Općine Čepin sa 10 glasova za, 5 glasova protiv i 1 suzdržanim glasom donijelo je

Izmjene i dopune Plana korištenja sredstava ostvarenih od zakupa, prodaje,

prodaje izravnom pogodbom, privremenog korištenja i davanja na korištenje

izravnom pogodbom na području Općine Čepin u 2019. godini

(Izmjene i dopune Plana su sastavni dio ovog zapisnika)

TOČKA 8. DONOŠENJE IZMJENA I DOPUNA PROGRAMA GRADNJE GRAĐEVINA ZA GOSPODARENJE KOMUNALNIM OTPADOM ZA 2019. GODINU

Predsjednik Vijeća otvara raspravu.

Kako se nitko nije javio za riječ predsjednik zaključuje raspravu i stavlja na glasovanje prijedlog Izmjena i dopuna programa.

Općinsko vijeće Općine Čepin sa 10 glasova za, 5 glasova protiv i 1 suzdržanim glasa donijelo je

Izmjene i dopune Programa gradnje građevina za gospodarenje komunalnim otpadom

za 2019. godinu

(Izmjene i dopune Programa su sastavni dio ovog zapisnika)

TOČKA 9. DONOŠENJE ODLUKE O IZMJENAMA I DOPUNAMA ODLUKE O IZVRŠENJU PRORAČUNA OPĆINE ČEPIN ZA 2019. GODINU

Predsjednik Vijeća otvara raspravu.

Kako se nitko nije javio za riječ predsjednik zaključuje raspravu i stavlja na glasovanje prijedlog Izmjena i dopuna Odluke.

Općinsko vijeće Općine Čepin sa 10 glasova za, 5 glasova protiv i 1 suzdržanim glasom donijelo je

ODLUKU

o izmjenama i dopunama Odluke o izvršenju proračuna Općine Čepin

za 2019. godinu

(Odluka je sastavni dio ovog zapisnika)

TOČKA 10. DONOŠENJE ODLUKE O KRATKOROČNOM ZADUŽENJU OPĆINE ČEPIN KOD OTP BANKE HRVATSKA D.D.

Općinski načelnik D. Tonkovac upoznao je nazočne kako se kratkoročni kredit podiže zbog projekata koji su u tijeku.

Predsjednik Vijeća otvara raspravu.

Vijećnici su dokumentaciju o provedenoj jednostavnoj nabavi dobili zajedno s materijalima za ovu sjednicu.

Vijećnik D. Arnold postavio je pitanje da li je potrebno odobrenje resornog ministarstva za ovakvo zaduživanje.

Vijećnik J. Skočibušić pitao je, obzirom da je isplata jednokratna nakon godinu dana, što ako se ne dobiju sredstva.

Odgovore je dao općinski načelnik.

U raspravi su sudjelovali: M. Brekalo, općinski načelnik, D. Arnold, i J. Skočibušić.

Predsjednik vijeća zaključuje raspravu i stavlja na glasovanje prijedlog Odluke.

Općinsko vijeće Općine Čepin sa 10 glasova za, 6 glasova protiv donijelo je

ODLUKU

o kratkoročnom zaduženju Općine Čepin kod OTP banke Hrvatska d.d.

(Odluka je sastavni dio ovog zapisnika)

TOČKA 11. DONOŠENJE ODLUKE O DONOŠENJU PLANA DJELOVANJA OPĆINE ČEPIN U PODRUČJU PRIRODNIH NEPOGODA ZA 2020. GODINU

S ovom točkom dnevnog reda nazočne je upoznao pročelnik K. Crnković. Predmetni plan izradilo je društvo In Konzalting d.o.o. iz Slavonskog Broda.

Predsjednik Vijeća otvara raspravu.

Kako se nitko nije javio za riječ predsjednik zaključuje raspravu i stavlja na glasovanje prijedlog Odluke.

Općinsko vijeće Općine Čepin jednoglasno je donijelo

ODLUKU

O donošenju Plana djelovanja Općine Čepin u području

prirodnih nepogoda za 2020. godinu

(Odluka je sastavni dio ovog zapisnika)

TOČKA 12. DONOŠENJE ODLUKE O IZMJENAMA I DOPUNAMA ODLUKE O DODJELI STIPENDIJA OPĆINE ČEPIN

S ovom točkom dnevnog reda nazočne je upoznao pročelnik K. Crnković rekavši kako se uz dosadašnje uvodi nova kategorija stipendija, stipendije iz STEM područja znanosti.

Predsjednik Vijeća otvara raspravu.

Kako se nitko nije javio za riječ predsjednik zaključuje raspravu i stavlja na glasovanje prijedlog Odluke.

Općinsko vijeće Općine Čepin jednoglasno je donijelo

ODLUKU

o izmjenama i dopunama Odluke o dodjeli stipendija

Općine Čepin

(Odluka je sastavni dio ovog Zapisnika)

TOČKA 13. RAZNO

Vijećnik M. Brekalo postavio je pitanje vezano uz kupovinu pozornice za kulturne događaje.

Odgovor je dao općinski načelnik.

U svezi pitanja koja su vijećnici M. Čačić, J. Skočibušić i M. Brekalo pismeno dostavili kao prijedlog dnevnog reda, vijećnik Brekalo moli pisane odgovore.

Predsjednik Vijeća zaključio je sjednicu u 20,05 sati.

ZAPISNIČAR:

Lidija Tolj

KLASA: 021-05/19-01/11

URBROJ: 2158/05-19-2

Čepin, 20. studenog 2019.

PREDSJEDNIK

OPĆINSKOG VIJEĆA

Robert Periša, dipl. oec.